Diari Oficial de la Generalitat Valenciana


Sumari del DOGV 8576, del 21-06-2019 (2019/6355)

ORDRE JUS/645/2019, de 7 de juny, per la qual s'aproven les relacions provisionals de persones aspirants admeses i excloses dels processos selectius per a l'ingrés en els cossos de Gestió Processal i Administrativa i de Tramitació Processal i Administrativa, accés per promoció interna, i es convoca a la realització dels exercicis.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6355


Data del document
:   07-06-2019

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDRE JUS/645/2019, de 7 de juny, per la qual s'aproven les relacions provisionals de persones aspirants admeses i excloses dels processos selectius per a l'ingrés en els cossos de Gestió Processal i Administrativa i de Tramitació Processal i Administrativa, accés per promoció interna, i es convoca a la realització dels exercicis. [2019/6355]  
Finalitzat el termini de presentació d'instàncies, i de conformitat amb el que estableix l'article 20 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al Servei de l'Administració de justícia, i la disposició dotze de l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, aquest Ministeri ha resolt:  
  
  
Primer  
Aprovar les relacions provisionals, d'aspirants admesos i exclosos, a les proves selectives per a l'ingrés en els cossos de Gestió Processal i Administrativa i de Tramitació Processal i Administrativa (accés per promoció interna), convocades per l'Ordre JUS/403/2019, de 21 de març, i per l'Ordre JUS/404/2019, de 21 de març, i publicar en els annexos I i II de la present ordre les relacions provisionals d'aspirants exclosos a les proves d'accés dels dos cossos, amb indicació de les causes d'exclusió (annex III).  
  
Segon  
Les llistes certificades completes estaran exposades al públic en la pàgina web del Ministeri de Justícia (www.mjusticia.gob.es). Així mateix, les comunitats autònomes que convoquen places podran publicar les llistes en les seues respectives pàgines web, i en el punt d'accés general (www.administracion.gob.es).  
Els aspirants hauran de comprovar no solament que no figuren en la relació d'exclosos sinó, a més, que els seus noms i les altres dades consten correctament en la relació d'admesos.  
  
Tercer  
La inclusió d'aspirants en les relacions d'admesos a les proves selectives, tant en el torn general com en el contingent de reserva per a persones amb discapacitat, no suposa, en cap cas, el reconeixement per part de l'Administració que aquests tinguen els requisits generals o particulars exigits en les ordres de convocatòria. L'acreditació i verificació d'aquests tindrà lloc per als aspirants que superen el procés selectiu, abans del seu nomenament com a funcionaris de carrera, tal com s'indica en l'article 23 del Reial decret 1451/2005, de 7 de desembre (BOE dia 27); en la base dèsset de l'Ordre JUS/291/2019, de 4 de març, per la qual s'estableixen les bases comunes, i en la base huitena de l'ordre de convocatòria.  
  
Quart  
De conformitat amb el que es preveu en la disposició dotze de l'Ordre JUS/291/2019, de 4 de març per la qual s'estableixen les bases comunes que regiran els processos selectius per a l'ingrés o accés en els cossos de funcionaris al servei de l'Administració de justícia, els aspirants exclosos tindran d'un termini de deu dies hàbils, comptadors a partir de l'endemà de la publicació d'aquesta ordre en el Boletín Oficial del Estado, per a esmenar el defecte que haja motivat la seua exclusió o la seua omissió, circumstància que, si escau, donarà origen a l'oportuna rectificació de les llistes d'admesos.  
Aquells que no esmenen l'exclusió o al·leguen l'omissió en termini, justificant el seu dret a ser admesos, seran definitivament exclosos.  
  
  
Cinqué  
Vista la proposta efectuada pel tribunal qualificador únic de les proves selectives per a l'ingrés en el Cos de Gestió Processal i Administrativa de l'Administració de justícia, accés per promoció interna, es convoquen tots els aspirants inclosos en la relació provisional d'admesos a la realització de l'exercici únic, de conformitat amb el que s'estableix en la base 7.1 de l'ordre de convocatòria, que tindrà lloc el pròxim dia 29 de juny de 2019, a les 11.00 hores (10.00 hores a Canàries), en els llocs que s'indiquen en l'annex IV.  
  
Sisé  
Vista la proposta efectuada pel tribunal qualificador únic de les proves selectives per a l'ingrés en el Cos de Tramitació Processal i Administrativa de l'Administració de justícia, accés per promoció interna, es convoquen tots els aspirants inclosos en la relació provisional d'admesos a la realització de l'exercici únic, de conformitat amb el que s'estableix en la base 7.1 de l'ordre de convocatòria, que tindrà lloc el pròxim dia 30 de juny de 2019, a les 11.00 hores (10.00 hores a Canàries), en els llocs que s'indiquen en l'annex V.  
  
Seté  
Els aspirants s'examinaran en la localitat de l'àmbit pel qual concorren com a província d'examen, amb les excepcions següents:  
- Els aspirants que concorren pels àmbits territorials d'Astúries, Aragó, Cantàbria, Galícia i La Rioja s'examinaran en la seu d'òrgans centrals-Madrid.  
- Els aspirants que concorren per l'àmbit territorial de Navarra s'examinaran en la seu de País Basc (Vitòria).  
- Els aspirants que van triar com a província d'examen Albacete s'examinaran a Múrcia.  
  
Huité  
Tots aquells aspirants que no figuren en les relacions d'admesos i exclosos o aquells altres exclosos que facen les esmenes o hagen de fer-les dins del termini i en la forma escaient, hauran d'acudir a la realització dels exercicis amb una còpia de la presentació de les seues al·legacions, i la seua correcció quedarà condicionada a la comprovació de la procedència de la seua admissió.  
  
Nové  
Tots els opositors hauran de presentar per a la identificació el document nacional d'identitat o passaport, i anar proveïts de bolígraf negre o blau. No es permetrà l'accés de telèfons mòbils, ni altres dispositius electrònics, a les aules o locals on es realitzen les proves.  
  
  
Deu  
Contra aquesta ordre es podrà interposar recurs potestatiu de reposició davant el Ministeri de Justícia, en el termini d'un mes, o contenciós administratiu, davant els jutjats centrals contenciosos administratius, en el termini de dos mesos. El termini, en els dos casos, es comptarà a partir de l'endemà de la publicació en el Boletín Oficial del Estado d'aquesta ordre.  
  
Madrid, 7 de juny de 2019  
  
La ministra de Justícia, p. d. (Ordre JUS/125/2019, de 5 de febrer),   
La directora general de Relacions amb l'Administració de Justícia,  
ESMERALDA RASILLO LÓPEZ